हमें लेडू का सम्मान क्यों करना चाहिए?
लेडू हमारा सम्मान नहीं करता, तो हमें लेडू का सम्मान क्यों करना चाहिए?
हैशबॉयकॉटलेडू
यह असली चमड़ा है, तो यह मुश्किल से कटता है,
लेकिन कैंची से काटना अच्छा है।
जब भी आपको तनाव हो रहा हो, इसे आज़माकर देखना।
बस होने वाला है।
आपने यह देखा?
लेडू, क्या तुम यह देख रहे हो?
बाय, लेडू!
क्या उन्हें इस्तीफ़ा देना पड़ेगा?
उनके शब्दों की गंभीरता को देखते हुए, हाँ। मुझे लगता है वनसाँ लेडू को इस्तीफ़ा दे देना चाहिए।
यह तो बिल्कुल साफ़ है!
नेली, मुझे एक बात ईमानदारी से बताओ।
क्या मैं मुसोलिनी, फ़्रांको या चाउशेस्कू से भी बुरा हूँ?
क्योंकि उनसे उनके मैडल छीने नहीं गए थे।
- वनसाँ? - हैलो, मैडम मिनिस्टर।
सियोल अपना एम्बेसेडर वापस बुलाना चाहता है।
एशिया में खलबली मची हुई है।
तुम जानते हो वह बाज़ार कितना महत्वपूर्ण है, और वह भी सिर्फ़ लग्ज़री सेक्टर के लिए नहीं।
क्या मेरा मैडल वापस लेना काफ़ी नहीं है?
विदेश मंत्रालय मुझ पर दबाव डाल रहा है।
उन्हें जनता के सामने एक कड़ा संदेश देना है।
और निजी तौर पर, वनसाँ, मुझे भी।
तुम समझ रहे हो मैं तुमसे क्या माँग रही हूँ?
आप मेरा इस्तीफ़ा चाहती हैं।
मुझे अच्छी तरह से समझ आ रहा है, मैडम मिनिस्टर।
पैरिसियन कूटूर प्रोफ़ेशनल एसोसिएशन अकेडमी
ला मेज़ॉन
बौद्धिक संपदा के अधिकार का उल्लंघन, मानहानि, जालसाज़ी।
क्या आपका दिमाग़ ख़राब हो गया है?
मैं जानता हूँ तुम कुछ जताना चाहती थीं।
और वह काम कर गया।
हमारा मुक़दमा और तुम्हारे साथ काम करने की हमारी इच्छा, दोनों अलग चीज़ें हैं।
इसे ब्लैकमेल करना कहते हैं।
मैं एक बात साफ़ कर लूँ। दोपेल हमेशा स्वतंत्र रहेगा।
हम कभी किसी ग्रुप के लिए काम नहीं करेंगे। ख़ासकर हॉवेल के लिए तो नहीं।
मुझे एक बात बताओ,
फ़ैशन गिल्ड ने दोपेल जैसे बर्लिन के एक अज्ञात ब्रांड को
पैरिस में शो करने के लिए क्यों बुलाया?
तुम पहले ही हमारे लिए काम करती हो।
आप कौन हैं? माफ़िया हैं?
निकिता आज दोपहर हॉवेल के लिए अपना पहला शो कर रहा है।
तुम्हारा नाम भी सूची में है।
वहाँ आ जाना, हम बात करेंगे।
हमारी लड़ाई फ़्रांस की सबसे अमीर औरत, डीएन हॉवेल से है।
हम उसके किए को लोगों के सामने लाएँगे।
वह यहाँ की 75 प्रतिशत मीडिया की मालिक है।
- धत् तेरे की। हम दोपेल को खो सकते हैं। - तो, क्या करना है?
अगर हम ना कहेंगे, तो क्या वे हमें जेल में डाल देंगे?
पेर्ल फ़ॉस्टर का मैसेज है।
वह आज हमसे मिलना चाहती है।
क्या यह एक आदेश है?
हम नहीं जाएँगे।
हैलो, मैडम।
क्या आपने फ़ैशन जगत में हाल में हुआ नाटक देखा?
हम आपको बताएँगे कि हर कोई वनसाँ लेडू से नफ़रत क्यों करता है।
उन्हें यह कहते हुए रिकॉर्ड कर लिया गया :
"मैं इन कुत्ते खाने वाले गँवारों के माफ़िया से तंग आ गया हूँ।"
ताज्जुब हो रहा है? हमें भी।
वनसाँ लेडू एक संस्थान हैं।
एक राष्ट्रीय धरोहर, ऐफ़िल टावर की तरह अद्वितीय।
- लेकिन अब... - नस्लवादी! नस्लवादी!
अब सब लोग उनका साथ छोड़ रहे हैं।
यहाँ तक कि उनकी म्यूज़, पेर्ल फ़ॉस्टर ने भी उनका साथ छोड़ दिया।
मेज़ॉन के साथ 25 सालों तक काम करने के बावजूद,
उनकी हमेशा की म्यूज़ ने उनके लिए मॉडलिंग करने से इंकार कर दिया।
लेडू आख़िरी स्वतंत्र फ़्रेंच मेज़ॉन में से एक है।
क्या वह इस संकट से उबर पाएगा?
ख़ासकर अगर वनसाँ को उसके सिंहासन से उतार दिया जाता है।
लेडू परिवार को एक वारिस की ज़रूरत है, जल्दी ही।
शर्त लगाना चाहेंगे?
हम स्वाभाविक उत्तराधिकारी, भांजे होबासूँ पर दाँव लगा रहे हैं।
उनका पहला लेडू कलेक्शन दस साल पहले प्रस्तुत किया जाने वाला था।
वह अभी भी इंतज़ार कर रहे हैं और हम भी।
माफ़ करना।
मार्वा वाला ढूँढ रही हो?
बाएँ से चौथा।
शुक्रिया।
प्लीज़ दरवाज़ा बंद कर दो।
क्या किसी ने तुम्हारे फ़ोन से कभी कोई चीज़ चुराई है?
जैसे क्या? लिंग की तस्वीरें?
छोड़ो।
धत् तेरे की।
वनसाँ?
शुक्रिया, नेली।
पता है, होबासूँ, हुनर अच्छी वाइन के जैसा होता है।
समय के साथ धीरे-धीरे बेहतर होता है।
यह सच है कि तुम्हारे हुनर को बेहतर होने में बहुत समय लगा है।
कुछ सालों पहले की गई... तुम्हारी कोशिश के बाद से।
आपका मतलब है, मेरी बड़ी नाकामयाबी।
- ख़ुद पर इतना कठोर मत बनो। - वो आपके शब्द थे।
फिर आपने मुझे पीआर में धकेल दिया।
मैंने वही काम करना बंद कर दिया, जो मुझे सबसे ज़्यादा पसंद है, डिज़ाइनिंग।
मैंने तुम्हें वह नौकरी इसलिए दी थी ताकि तुम अपने पैरों पर खड़े हो सको।
लेकिन कहीं ना कहीं, तुमने सालों पहले हार मान ली थी।
होबासूँ, तुम हुनरमंद हो।
बहुत हुनरमंद।
तुम हमेशा से रहे हो।
तुम अपने समय से काफ़ी आगे थे।
जो भी हो, आज,
सिर्फ़ तुम ही मेज़ॉन लेडू में मेरी जगह ले सकते हो।
- क्या यह नानी माँ की है? - हाँ।
वह यही चाहतीं कि यह हमारे परिवार के पास रहे।
तुम बहुत अच्छा काम करोगे।
बेशक, शुरुआत में मैं तुम्हारी मदद करूँगा।
- होबासूँ की नियुक्ति ग़लत रणनीति होगी। - माफ़ करना? तुम्हारा इससे कोई मतलब नहीं है।
माफ़ करना, होबी। निजी तौर पर मुझे कोई परेशानी नहीं है।
बहुत हिम्मत वाली हो कि कल रात के बाद यहाँ आ गईं।
तुम्हें मुझे मॉडलिंग करने के लिए नहीं कहना चाहिए था।
मेरा काम इस मेज़ॉन को बचाना है, तुम्हें नहीं।
एकमात्र व्यावहारिक रणनीति जिसकी मेज़ॉन को ज़रूरत है, वह यही होगी कि एक नई शुरुआत की जाए।
वही नहीं जो हमेशा से होता रहा है।
पालोमा कैस्तेल।
- क्या? - हाँ!
उस बेघर लड़की के पास ऐसा क्या है जो मुझमें नहीं है?
वह मिश्रित नस्ल की लड़की है, सामाजिक रूप से प्रतिबद्ध है।
वह और उसकी सहयोगी हर उस चीज़ का प्रतीक हैं जो हम नहीं हैं।
इसके अलावा, उसके पास एक कल्पना-शक्ति है।
पता नहीं इससे कोई फ़र्क़ पड़ता है या नहीं।
जानती हूँ तुम... उसे बहुत कम जानते हो और तुम्हें प्रगतिशील विचारों से नफ़रत है...
तुम कुछ नहीं जानतीं!
तुम्हारे सुझाव के लिए शुक्रिया।
लेकिन यह फ़ैसला तुम्हारा नहीं है।
अच्छी बात है।
फिर मेज़ॉन के साझेदारों से वोट करवा लेते हैं।
रेस्त्राँ
- हैलो, पालोमा। - हैलो।
मैंने सोचा आज मुझे रिट्ज़ से धक्के देकर निकाला जाएगा।
तुम्हें मेरी पसंदीदा जगह अच्छी नहीं लगी?
बैठ जाओ।
तो?
क्या तुम हॉवेल का प्रस्ताव स्वीकार कर रही हो?
वे हम पर मुक़दमा कर रहे हैं।
अगर हम उनका प्रस्ताव स्वीकार नहीं करते, तो वे हमें क़ानूनी ख़र्चों में डुबो देंगे।
लेकिन हम यहाँ भी इसीलिए आए हैं क्योंकि आप भी यही करना चाहती हैं।
आपके लोगो की चोरी करने के लिए मुक़दमा?
वनसाँ लेडू यह बात मुझे ख़ुद बताने की ज़हमत भी नहीं उठा सके।
- उनसे कहना कि हम अपनी पूरी ताक़त से लड़ेंगे... - रुक जाओ। ज़ाहिर है तुम बहुत ग़ुस्से में हो।
मैं एक सवाल पूछती हूँ।
तुम्हें पता है वे तुम्हें हॉवेल में बुलाने के लिए इतने बेचैन क्यों हैं?
उन्हें दोपेल में कोई दिलचस्पी नहीं है। तुम में है।
वे पर्यावरण के प्रति ज़िम्मेदार होने का एहसास ख़रीदना चाहते हैं।
सबकी तरह।
लेकिन उनके लिए तुम इससे कहीं बढ़कर हो।
डीएन हॉवेल पर मेज़ॉन लेडू को हासिल करने की धुन सवार है।
हो सकता है, लेकिन मेरा नाम कैस्तेल है।
लेडू तुम पर मुक़दमा नहीं करेगा।
हम तुम्हें एक नौकरी का प्रस्ताव दे रहे हैं।
तुम वनसाँ की जगह आर्टिस्टिक डायरेक्टर का पद संभाल लो।
लेकिन यह बेतुकी बात है!
ये-जी और मैं आख़िर लेडू में करेंगे क्या?
जो तुम लोग करते हो।
मैं तुमसे झूठ नहीं बोलूँगी।
वनसाँ के सच्चे प्यार की बेटी... यह एक बहुत बड़ी ख़बर होगी।
ख़ासकर फ़ैशन जगत में।
लेडू आख़िर एक... पारिवारिक कारोबार है।
वाह। आप सब लोग पागल हैं।
जो कहानी आपको चाहिए, ऐसी कोई कहानी है ही नहीं।
आप किस परिवार के बारे में बात कर रही हैं?
जब मेरे पिता की मृत्यु हुई, वनसाँ ने हमें धक्के देकर निकाल दिया।
मैं दो साल की थी और जब...
मैं 11 साल की थी जब मेरी माँ चल बसीं।
मैं बिल्कुल अकेली थी।
यह परिवार तब कहाँ था?
आप मेरे पिता को जानती थीं या नहीं?
मुझे यक़ीन है तुम जो जवाब ढूँढ रही हो, वे तुम्हें लेडू में मिल सकते हैं।
हैलो, मैडम लेडू।
आने के लिए शुक्रिया।
उम्मीद है इस बदनामी का तुम पर कोई बुरा असर नहीं हुआ।
तो,
मेरा अनुमान है कि तुम्हारी मंशा अपने बेटे के लिए वोट करने की होगी।
मैं भी तुमसे यही पूछ सकती हूँ।
तुम्हें सच में इसे लेकर मज़ाक़ करना है?
कुछ चीज़ें निषिद्ध होती हैं, मारी।
हमारे बीच भी।
तो... होबासूँ के लिए, क्या मैं हाँ समझूँ?
एक बार तो अपने बेटे का साथ दो।
होबासूँ इसके क़ाबिल नहीं है।
वह हमारे सामने यह साबित कर चुका है।
यहाँ मेज़ॉन का अस्तित्व दाँव पर लगा हुआ है।
क्या तुमने ध्यान दिया कि बड़े परिवारों में, सबसे बड़े भाई या बहन के पास विरासत का सबसे बड़ा हिस्सा होता है?
जान, अगर तुम बँगला माँग रही हो, तो मैं तुम्हें अभी बता सकता हूँ कि मेरा जवाब ना है।
नहीं।
मुझे बँगला नहीं चाहिए। मुझे "आइल ऑफ़ द डेड" चाहिए।
वह पेंटिंग मेरी संस्था का प्रमुख आकर्षण होगी।
तुम्हारी संस्था?
तुम्हारा मतलब है तुम्हारी काल्पनिक कला संस्था?
वनसाँ, हाँ कह दो।
यैन और मैं जिसे भी तुम चाहोगे, उसे वोट देने के बारे में सोचेंगे।
यहाँ तक कि होबासूँ को भी।
हॉवेल
बहुत ख़ूब, निकिता।
आपने इस कलेक्शन से सबको चौंका दिया है।
मैं इसे रिफ़्लेक्शन यानी प्रतिबिम्ब कहना ज़्यादा पसंद करता हूँ।
जैसे पतझड़-सर्दी का प्रतिबिम्ब?
मेरे काम की संरचना और मिज़ाज मौसमों के आदेशों का पालन नहीं करते।
बधाई हो, निकिता!
क्या जीनियस काम किया है!
हॉवेल परिवार में तुम्हारा स्वागत है।
वह अद्भुत था!
सभी चीज़ों के लिए शुक्रिया, मैडम हॉवेल।
आपको कैसा लगा?
अगले सीज़न, मुझे उसका "रिफ़्लेक्शन" ऐसा चाहिए जो पहनने लायक़ हो।
नहीं तो उसे वापस जॉर्जिया की फ़्लाइट पर बिठा देना।
विक्टर बोल रहा हूँ।
तुम मेट्रो में फँस गई होंगी, तभी तुम यहाँ नहीं हो।
हम रास्ते में हैं।
हमारे लिए थोड़ी शैम्पेन बचा लेना।
हम बिल्कुल वही करने आए हैं जो आप चाहते हैं।
विक्टर।
उस नाजायज़ औलाद ने हमें धोखा दे दिया।
- हाँ? - अपने भाई के बारे में कुछ कहेंगे?
मैं पहले ही अपना बयान दे चुका हूँ।
अफ़सोस।
वनसाँ लेडू इस बात का जीता-जागता सबूत है कि कोई प्रतिभाशाली होने के साथ-साथ
भयावह रूप से मूर्ख भी हो सकता है।
तुम क्या कर रही हो?
रुक जाओ!
हॉवेल में, हम बहुत पहले से युवाओं और विविधता को प्राथमिकता देते हैं।
इसीलिए हमने निकिता के साथ काम करना शुरू किया।
युवा लोग हमेशा...
- माफ़ करना, ऐन्येस। - बाद में मिलते हैं, डीएन।
चलो, चलो। बड़ी ख़बर है।
हॉवेल
आपके सामने (पर्यावरण प्रेमी होने का) दिखावा कर रही है
हॉवेल आपके सामने (पर्यावरण प्रेमी होने का) दिखावा कर रही है
- उन बदमाशों को ढूँढो। - मैं देखती हूँ।
तुम्हारा पति मेरी जगह लेना चाहता है?
लेकिन उससे कोई नहीं डरता।
यहाँ तक कि किशोर लड़कियाँ भी बग़ावत करने से नहीं डरतीं।
तुम एक दूसरे के लिए ही बने हो।
अब तो हम गए काम से।
ज़िंदगी में फ़ैशन से बढ़कर भी बहुत सी चीज़ें हैं। हम कुछ और कर लेंगे।
- ये-जी... - पता नहीं, कोई एनजीओ, पर्माकल्चर...
ये-जी?
तुम क्या कहोगी अगर...
अगर हम लेडू में आर्टिस्टिक डायरेक्टर बन जाएँ?
क्या?
क्या इसीलिए पेर्ल हमसे मिलना चाहती थी?
पालो, लेडू तबाह हो चुका है!
वनसाँ लेडू तबाह हो चुका है, ब्रांड नहीं।
- और वह कोई ग्रुप नहीं है, वह स्वतंत्र है। - आख़िरी साँसें लेता हुआ।
यही तो बात है! हम उसमें नई जान फूँक सकते हैं।
हम रेडी-टू-वियर में माहिर हैं।
लेकिन कूटूर, ऑट कूटूर...
आज कितने मेज़ॉन ऑट कूटूर का काम करते हैं?
मुझे पता है कितने करते हैं, शुक्रिया।
हमने कहा था कि हम उस तरह के मेज़ॉन के लिए कभी काम नहीं करेंगे।
क्या तुम भूल गईं?
लेकिन... हमें पूरी आज़ादी होगी।
तुम मज़ाक़ कर रही हो?
वे हमें "लेडू के तौर-तरीक़ों" की पूरी सूची थमा देंगे।
हमारे हाथ बंध जाएँगे।
क्या तुम्हें उनकी प्रतीकात्मक अल्पसंख्यक होने से ऐतराज़ नहीं है?
वाह।
मैं जानती हूँ यह बचकाना है।
लेकिन मेरे पिता ने अपनी ज़िंदगी के 15 साल वहाँ गुज़ारे थे।
मुझे लगता है यह उनके... क़रीब जाने का एक रास्ता है।
मैं समझती हूँ।
लेकिन पैरिस, शोहरत वग़ैरह, मुझे यह सब नहीं चाहिए।
तुम लेडू में मेरी कल्पना कर सकती हो?
मैं उस माहौल में सहज महसूस नहीं करूँगी। यह कभी काम नहीं करेगा।
यहाँ पैरिस में, तुम पालोमा कैस्तेल हो।
वे लोग यही चाहते हैं। किसी ख़ास व्यक्ति की बेटी, कोई आम व्यक्ति नहीं।
यह बकवास है। मेरी भी कोई ख़ास पहचान नहीं है।
मैं यह नहीं कर सकती, पालो।
मैं वापस बर्लिन जाना चाहती हूँ।
बेवक़ूफ़ मत बनो। मेरे साथ घर चलो।
उसका इंतज़ाम करो। ग्रैफ़िटी वाले वीडियो इंटरनेट से हटवाओ।
मुझे जाना होगा।
- हैलो? - हैलो, जान।
कल हम साझेदारों की एक ख़ास मीटिंग बुला रहे हैं।
क्या तुम आ पाओगे या अपनी जगह किसी और को भेज दोगे?
वह अपना पद छोड़ रहा है, यही बात है ना?
तुम्हें क्या लगता है?
पेर्ल?
पेर्ल!
हाँ, डिअर?
मीटिंग आख़िर किसलिए बुलाई गई है?
वनसाँ के उत्तराधिकारी के चुनाव के लिए।
आधिकारिक उम्मीदवार, होबासूँ, या बाहरी उम्मीदवार, पालोमा कैस्तेल।
तुमने मुझे धोखा दिया।
पिछली बार जब मैं तुमसे मिली थी, तुम चाहते थे कि मैं सब कुछ छोड़कर तुम्हारे साथ भाग चलूँ।
उसके बाद से, मेज़ॉन तबाह हो गया है, तुम पालोमा को चुराने की कोशिश कर रहे हो,
और मेरा तो तुम फ़ोन तक नहीं उठाते हो।
तुम मुझ पर आख़िर किस चीज़ का इल्ज़ाम लगा रही हो?
अभी तक तो किसी चीज़ का नहीं।
यही मान लेते हैं कि हमने पालोमा को लेकर एक ही बात सोची थी।
और वह वहाँ आने के लिए सहमत हो गई?
बहुत सारी दौलत और अपने पिता की तलाश के बीच, मुझे यक़ीन है, वह हमारा प्रस्ताव स्वीकार कर लेगी।
तो...
क्या तुम उसे वोट देने के बारे में सोचोगे?
तुम मज़ाक़ कर रही हो?
हॉवेल में तो वह जाएगी नहीं, बेहतर है वह लेडू में रहे।
बर्नार्ड, मैं तुम्हें बाद में फ़ोन करती हूँ।
वनसाँ का काम तमाम हो गया।
कल हम उसके उत्तराधिकारी के लिए वोट करेंगे।
होबासूँ...
बनाम पालोमा कैस्तेल।
तुम झूठ तो नहीं बोल रहे हो?
नहीं।
मैंने जानबूझकर पालोमा को उनके लिए छोड़ दिया।
हमें अपनी कामयाबी के लिए बस दो सीज़न इंतज़ार करना है।
फिर हम दोनों हाथों से अपना इनाम बटोर लेंगे, लेडू और पालोमा।
मैं वापस अपने परिवार के साथ रिश्ते बनाकर हमारे प्यादों को बेहतर तरीक़े से चला पाऊँगा।
होबासूँ की हार के बाद... वह वही करेगा जो हम कहेंगे।
अगर तुम्हारा भांजा जीत गया तो?
यह बहुत अजीब बात है।
यहाँ कोई नहीं है। एक भी क्लाइंट नहीं।
जब दुनिया ख़त्म हो जाएगी और मानव जाति नष्ट हो जाएगी,
मार्वा जलब फिर भी कूटूर ख़रीदेंगी।
क्या वह यहाँ हैं?
मार्वा जैसे क्लाइंट पर ही हमारा अस्तित्व टिका है।
वाह! आप तो बिल्कुल ज़ीज़ेल ब्यूंशेन लग रही हैं!
मतलब...
मुझे ये चुन्नट काफ़ी पसंद आए।
यह... यह थोड़ी... साधारण है।
साधारण?
तीन सौ घंटों की मेहनत, 50 मीटर हाथ से बनाई गई लेस,
40 कढ़ाई करने वाले, अथाह ऑर्गैंज़ा।
आपको और क्या चाहिए?
ड्रेस की बात नहीं है, होबी।
मैं तुम्हारे साथ हूँ।
मुझे वनसाँ से प्यार है, और मैं तुमसे भी प्यार करती हूँ। तुम दोनों हमेशा से मेरे प्रिय रहे हो।
लेकिन लेडू की ड्रेस पहनना, इस समय?
मेरे लिए भी बहुत हिम्मत की बात है।
शुक्रिया, सोलाल।
जब मुझे लिंट ब्रश चाहिए होगा, मैं तुम्हें बता दूँगा।
जान... हम सबके कुछ छुपे हुए सम्बन्ध होते हैं।
फ़िक्र मत करो।
मार्वा, आप हमारा साथ नहीं छोड़ सकतीं।
आप नहीं।
एक या दो दिनों का इंतज़ार करिए, मैं आपको कुछ ऐसा दिखाऊँगा जो थोड़ा और आधुनिक होगा।
- हाँ? - कूटूर ही में।
पर उसमें "वनसाँ" की झलक कम होगी।
तो वनसाँ बाहर हो गया?
उसका उत्तराधिकारी कौन है?
कुछ नाम तय किए गए हैं।
मैं आपको और कुछ नहीं बता सकता।
मेरा मुँह बंद है।
जीनो कैस्तेल 1961 - 1997
क्या आप जानते हैं यह कौन भेजता है?
मुझे हर दिन इन्हें बदलने के पैसे मिलते हैं।
मैं बस इतना ही जानता हूँ।
हमेशा यही फूल।
काले आरुम।
मेरे ख़याल से ये इनके पसंदीदा फूल थे?
शायद।
बाय।
हे, डैड।
मुझे कोई संकेत दीजिए।
मुझे क्या करना चाहिए।
हाय, पालोमा।
ठीक है। मैं तैयार हूँ।
तुमने एक अच्छा फ़ैसला किया है।
मुझे 100 प्रतिशत रीसाइक्लिंग चाहिए।
कोई फ़ैशन कैलेंडर नहीं बनेगा।
चमड़े का उपयोग नहीं होगा। और कार्बन उत्सर्जन को कम करने का एक अल्पकालिक लक्ष्य तय करना होगा।
इन शर्तों के बिना मैं नहीं आऊँगी।
ठीक है।
लेकिन पहले, कल की साझेदारों की मीटिंग में तुम्हारा चुनाव तो हो जाए।
उसके बाद हम विस्तार से चर्चा करेंगे।
साझेदार कौन-कौन हैं? कॉर्पोरेट के लोग?
नहीं, उनसे भी बुरे।
पूरा लेडू क़बीला।
वनसाँ, विक्टर, मारी, उनके पति, यैन, और उनका बेटा, होबासूँ।
लेकिन यह सिर्फ़ एक औपचारिकता है, फ़िक्र मत करो।
हम तुम्हारे साथ काम करने के लिए उत्साहित हैं।
मुझे यक़ीन है हम साथ मिलकर बहुत अच्छी चीज़ें करेंगे।
ठीक है।
आपसे जल्दी ही बात करूँगी।
मैं हूँ, पियानो टीचर।
शुक्रिया, डॉक्टर।
आज आपको कैसा महसूस हो रहा है, मैडम हॉवेल?
एकदम हट्टे-कट्टे साबू की तरह।
पता है,
स्वस्थ होने की प्रक्रिया में हमारे प्रिय लोगों का साथ बहुत फ़ायदा देता है।
मेरे जैसी औरत को नहीं।
थोड़ी लोगी?
अगर कल मैं पालोमा को नहीं जिता पाया, तो तुम्हारी माँ मुझ पर दोबारा कभी भरोसा नहीं करेंगी।
वनसाँ ने मारी का वोट ख़रीद लिया।
मेरे पास बहुमत कभी नहीं होगा।
वनसाँ का वीडियो।
वह होबासूँ के फ़ोन से गया था।
क्या?
- तुम्हारी माँ का सूत्र होबासूँ है? - उस व्यक्ति को वे "नवा" कहते हैं।
उस व्यक्ति को तुम्हारे भांजे के फ़ोन में वह वीडियो मिला।
दर्शक बने रहने के भी अपने फ़ायदे होते हैं। मेरी माँ...
मेरे आसपास सावधान रहना भूल जाती हैं।
तुमने मुझे तभी क्यों नहीं बताया?
तुम्हारी माँ को मुझ पर भरोसा नहीं है।
वह तुम्हारा इम्तिहान ले रही हैं।
उनके लिए, तुम अभी भी एक लेडू हो।
उन्हें लगता है कि पेर्ल के हाथों में अभी भी तुम्हारे...
तुम्हें पता है वह कितना अश्लील बोल सकती हैं।
मुझे परवाह नहीं है कि वह क्या सोचती हैं।
मैं नहीं चाहता कि तुम ऐसा सोचो।
और होबासूँ, उसे वह वीडियो कैसे मिला?
लेडू
मुझे रास्ता पता है, शुक्रिया।
निराशा नहीं हो रही है कि आपने ग़लत घोड़े पर दाँव लगा दिया?
होबासूँ, क्या तुम्हें "आइल ऑफ़ द डेड" के बारे में पता था?
बर्कलिन की पेंटिंग जो ब्रिटनी के डाइनिंग रूम में लगी है।
वह मुझे हमेशा से अजीब लगती है। समझ नहीं आता मॉम को वह क्यों पसंद है।
उन्होंने नाना जी को कभी माफ़ नहीं किया कि उन्होंने वह पेंटिंग वनसाँ को दे दी।
वैसे, वनसाँ ने वह पेंटिंग तुम्हारी माँ को दे दी है।
उनके वोट के बदले में।
तुम सच में आ गए?
हमेशा की तरह अपनी जगह किसी और नहीं भेज सकते थे?
हालात को देखते हुए मैंने सोचा कि हमारा मिल लेना बेहतर रहेगा।
तुम सबसे मिलकर अच्छा लग रहा है।
वह भी किसी अंतिम संस्कार पर नहीं।
चलो, शुरू करते हैं।
पेर्ल, मुझे तुमसे बाहर जाने के लिए कहना पड़ेगा।
वनसाँ, यह सब शुरू मत करो।
क्या?
यह ना तो परिवार की सदस्य है और ना ही साझेदार।
यह वोट गोपनीय है।
तुम तो परम्परा निभाने वाली हो।
तुम्हें तो मुझसे सहमत होना चाहिए।
पेर्ल, शुक्रिया।
शुक्रिया, मारी।
तो फिर।
देखते हैं।
माफ़ कीजिएगा?
मिस फ़ॉस्टर।
विक्टर लेडू ने मुझे इन्हें कॉन्फ़्रेंस रूम में ले जाने के लिए कहा है।
वोट का समय हो गया है।
होबासूँ।
होबासूँ। मैं।
और तुम, मारी?
वोट की प्रक्रिया ख़त्म होने से पहले मैं तुम लोगों से कुछ साझा करना चाहता हूँ।
अगर इजाज़त हो।
मिस, अंदर आ जाइए।
पेर्ल, तुम आ सकती हो। तुम्हें भी यह सुनना चाहिए।
यह मिस शियोनी हैं।
यह संस्कृति मंत्रालय में एक वेट्रेस हैं।
होबासूँ, मेरे ख़याल से तुम इनसे मिल चुके हो।
सब बढ़िया।
पैसे ट्रांसफ़र हो गए।
मेरे पीछे आइए।
तुमने सच में सोचा था तुम मेरी जगह लोगे, आस्तीन के साँप?
यह पूरी योजना तुम्हारी थी।
मैंने वह वीडियो फैलने से रोकने की कोशिश की थी।
- ताकि कम से कम परिवार तो बच जाए। - परिवार की तुम्हारी कितनी अजीब समझ है।
आपने एक पेंटिंग के लिए अपने बेटे को बेच दिया! आप तो मत बोलिए।
मैं कम से कम तुम्हारे लिए वोट तो करना चाहती थी।
तुमने उसे फ़ोन में क्यों रखा?
ठीक है, मुझे उसे मिटा देना चाहिए था!
पर उसे किसी ने मुझसे चुराया है।
मैंने वह वीडियो नहीं भेजा।
भरोसा करना मुश्किल है, जानता हूँ।
यह इस मेज़ॉन का पीआर डायरेक्टर कह रहा है।
यह सब तुम्हारी वजह से हो रहा है!
तुम्हारी वजह से मुझे जनता के सवालों का सामना करना पड़ रहा है!
मुझे माफ़ कर दीजिए।
मैं इसके लायक़ नहीं हूँ।
वह नक़ली है, बेवक़ूफ़ कहीं के!
तुमने सही में सोच लिया था तुम मेरी जगह ले लोगे?
तुम्हारा एकमात्र हुनर यह है कि तुम एक नाकामयाब इंसान हो!
वनसाँ, अब शांत हो जाओ।
तुम सब के सब बेहद घटिया हो।
चलो, बाहर चलते हैं। वहाँ कम ख़तरा है।
अब क्या?
पिकनिक?
यहाँ आसपास वाई-फ़ाई नहीं है। मेज़ॉन में कोई रिकॉर्डर वग़ैरह लगे हो सकते हैं।
हमारे फ़ोनों में भी।
मैं दोहराता हूँ, मैं कॉकटेल पार्टी में नहीं था।
- तो, एक उम्मीदवार बचा है। - नहीं।
अब मैं इस्तीफ़ा नहीं दूँगा। मीटिंग बरख़ास्त होती है।
लूईज़ तुमसे ज़्यादा समझदार है।
लूईज़ कौन है?
मेरी बेटी।
तुम एक बार उससे मिल चुके हो।
अब तुम्हारे पास और कोई रास्ता नहीं है।
अगर तुम लेडू के प्रमुख पद पर बने रहे...
तो मेज़ॉन दिवालिया हो जाएगा।
तुम्हारे पास कुछ नहीं बचेगा।
ना ऐशो-आराम की ज़िंदगी, ना इज़्ज़त।
तुम मुझे भाषण देने वाली कौन होती हो, ट्रेसी फ़ॉस्टर?
मैं तुम्हें एक गटर से निकालकर लाया था।
तुम जो भी हो, मेरी बदौलत हो।
तुम अपने माँ-बाप की ग़रीबी की जो बदबू लेकर पैरिस आई थीं,
उससे तुम्हें मैंने छुटकारा दिलवाया था।
मेरे बिना, इस समय, तुम सेफ़ोरा में काम कर रही होतीं।
ज़्यादा से ज़्यादा!
और तुम...
तुम्हें एक बात समझ लेनी चाहिए, वनसाँ।
मैं कोई तुम्हारी म्यूज़, तुम्हारी नौकर, तुम्हारी पत्नी, बेटी या मनोचिकित्सक नहीं हूँ।
मैं इस मेज़ॉन की डायरेक्टर हूँ,
भले ही तुमने मुझे यह पद देने से हमेशा इंकार किया है।
तो, तुम मुझसे इस तरह बात नहीं करोगे।
अब और नहीं।
हाँ, तुमने मुझे गटर से निकाला था।
लेकिन अब मैं ही हूँ जो तुम्हें इस मुसीबत से निकाल सकती हूँ।
तो जो भी बोलोगे, सोच-समझकर बोलना।
मारी।
हमारा सौदा हुआ है। याद है?
तुम सही कहते हो, वनसाँ।
मैं सिर्फ़ अपनी और अपनी "छोटी सी संस्था" की परवाह करती हूँ,
जो कभी कामयाब नहीं होगी, अगर तुम इस पद पर रहे।
माफ़ करना, जान।
मैं दोबारा से वोट करने के लिए वोट देती हूँ।
पालोमा कैस्तेल के लिए।
फ़ैसला हो गया।
हम सबने उसे धोखा दिया।
जैसा "मर्डर ऑन दी ओरिएंट एक्सप्रेस" में हुआ था।
वेट्रेस के बारे में तुम्हें कैसे पता चला?
यह मेरी भी कम्पनी है।
मैंने वह किया जो तुम्हें करना चाहिए था।
दरअसल, तुम्हें मुझे शुक्रिया कहना चाहिए।
और सिर्फ़ इसके लिए नहीं।
तुम्हें तुम्हारा पद मिलना चाहिए।
उसके लिए मैं दबाव बनाने की कोशिश करूँगा।
पहले चीज़ें थोड़ी शांत हो जाएँ।
अब हम और डेट नहीं कर सकते, पेर्ल।
मैं कैरोलीन को तलाक़ नहीं दे सकता।
सिर्फ़ तुम्हें ही लगता था कि तुम दे सकते हो।
मुझे माफ़ कर दो।
नहीं। मुझे बेचारी पीड़ित मत बनाओ।
मेरे साथ थोड़ी इज़्ज़त से पेश आओ।
हम दोनों के बीच कभी भी इससे ज़्यादा कुछ नहीं रहा... जो इस समय है।
मेरी नौकरी गई?
है ना?
इतने नाटकीय मत बनो।
छुट्टियों पर चले जाओ।
"अपने लिए समय बिताओ" के नाम पर यहाँ से हमेशा के लिए चला जाऊँ?
जाकर अपने पिता से मिल लो।
वह तुमसे मिलकर बहुत ख़ुश होंगे।
मेरी हालत इतनी भी बुरी नहीं है, शुक्रिया।
आपके साथ, लोगों को सिर्फ़ एक मौक़ा मिलता है।
लोगों को ऊँचे मानकों पर रखना ही हमारी सच्ची पहचान है।
हम जो कुछ हैं, इसी की बदौलत हैं।
और कभी-कभी यह करना मुश्किल होता है।
थोड़े दिनों के लिए यहाँ से चले जाओ, बच्चे।
यह सबके लिए बेहतर होगा।
ठीक है?
तो, आप काम चला लेंगी?
ज़रूर, अगर तुम्हारे पास बस यही है।
अगर मेरी ज़रूरत ना हो, तो आप आराम कीजिए, मैं चलता हूँ।
ठीक है।
शुक्रिया, सोलाल।
बाय, मिस कैस्तेल।
तो तुम रुक रही हो?
तुम्हें सच में लगा कि मैं तुम्हें इस भयानक परिवार के साथ अकेला छोड़ दूँगी?
मैंने पालोमा कैस्तेल को लेडू में नौकरी पर रखवा दिया।
तुम्हें शाबाशी चाहिए?
मुझे लेडू का मालिक बनाने की तुम्हारी क्या योजना है?
मैंने साझेदारों का समझौता पढ़ा।
हम जानते हैं कि वह समझौता तुम्हारे परिवार को अधिग्रहण से बचाता है।
लेकिन हमें मुश्किलें पार करने की आदत है।
मुझे उम्मीद है कि तुम वो चीज़ें मेरे पास लाओगे जो मैं ख़रीद नहीं सकती।
उनकी कमज़ोरियाँ।
उनके सबसे गहरे डर, उनकी सबसे गुप्त इच्छाएँ।
एक लेडू जो उन सबको मना ले।
यह करना तो मुझे पसंद है।
कहाँ से शुरू करें?
तुम्हारी बहन से?
नहीं।
हमें उसके बारे में कुछ नहीं पता चलेगा। वह सावधान रहती है।
नहीं।
सबसे कमज़ोर कड़ी से शुरुआत करते हैं।
बहुत समझदारी दिखाई।
तुम किसी ग़ुस्से में तमतमाई फ़िल्मी हीरोइन वाला चेहरा बनाकर कहाँ जा रहे हो?
मैं घर जा रहा हूँ।
क्या करने?
किराने का सामान लाने।
जैसा कि वह 99 प्रतिशत आबादी करती है, जिनके पास निजी शेफ़ नहीं हैं।
क्यों? लिंट ब्रश चाहिए?
मैंने तुम्हें माफ़ कर दिया है।
क्या तुम मेरे घर आना पसंद करोगे?
तुम्हारी रसोई में कड़ाही है?
शायद।
कड़ाही क्या होती है?
लेकिन मुझे यह सोचकर अच्छा लग रहा है कि मेरा बॉयफ़्रेंड मुझे कुछ पकाकर खिलाए।
"बॉयफ़्रेंड"?
तुम एक काल्पनिक दुनिया में जीते हो।
मेरा मौजूदा बॉयफ़्रेंड।
सच्चा और सरल।
तुम उसे हर जगह बिखेर रही हो, पालो!
ठीक है।
लेडू में भविष्य में आने वाले...
हमारे कलेक्शन के नाम।
नहीं, ज़रा रुको। आर्टिस्टिक डायरेक्टर तुम हो।
मैं तो बस स्टूडियो डायरेक्टर हूँ,
जो पूल में पानी छपछपाती घूमती है जबकि तुम रात-रात भर काम करती हो।
यही होने वाला है।
- हाँ। - नहीं।
नहीं!
कुछ नहीं बदलेगा।
और अगर कभी मैं उनके जैसी बन गई, तो मुझे बता देना।
ठीक है?
या अगर तुम ग़लती से मुझे कुत्ते खाने वाली गँवार कह दो।
हे।
वनसाँ के बारे में मत सोचो।
मैं उनसे क्या कहूँगी?
यह कैसा रहेगा, "हाय, मैं आपके मृत प्रेमी की बेटी हूँ। क्या आप मुझे मेरे डैड के बारे में बता सकते हैं?
और वैसे, मुझे उम्मीद है कि मेरे आपकी जगह लेने से आपको कोई परेशानी नहीं है।"
यह अच्छी शुरुआत है।
स्वागत है, मिस कैस्तेल।
प्लीज़, इधर से आइए।
जब मैं पहली बार यहाँ आई थी, तब मैं भी बहुत डरी हुई थी।
होटल दे बॉवे में स्वागत है।
लूई चौदहवें की तरफ़ से एक धन्यवाद-स्वरूप उपहार, कैतो ला बोर्नेस को,
वह दासी जिसके साथ वह सबसे पहले सोए थे।
शुक्रिया कि तुम रविवार को आने के लिए मान गईं।
अभी के लिए, हमें सावधान रहना होगा।
जब तक आधिकारिक घोषणा ना हो जाए, ठीक है?
ठीक है।
वह स्टूडियो है।
वहाँ पर, वर्कशॉप है, गोदाम है।
बाईं विंग में, पीआर और बैक ऑफ़िस।
वहाँ ऊपर क्या है? क्या वह...
वनसाँ का अपार्टमेंट।
मैं उनसे कब मिलूँगी?
हम चाहते हैं तुम पहले यहाँ की सारी जगह देख-समझ लो।
मेरे पीछे आओगी?
मेरे पिता की तस्वीर कहीं नहीं है?
वनसाँ पुराने ज़माने के इंसान हैं।
एक पारिवारिक तस्वीर में एक आदमी के साथ दिखाई देना...
पक्के बूमर हैं।
यह कह सकते हैं कि उनके आसपास रहना हमेशा से पेचीदा रहा है।
लेकिन जीनो यह कर पाए थे, अपने तरीक़े से।
मैं तुम्हें कुछ दिखाना चाहती हूँ।
जीनो ने वनसाँ को मना लिया था कि वह उसे मेज़ॉन के अंदर कुछ रचनात्मक करने दें।
एक क्रांति।
उन्हें इसे पूरा करने का समय नहीं मिला।
उन्होंने अपनी पेंटिंग को "ला पालोमा" नाम दिया था।
यह पर्दे के पीछे छुपी हुई क्यों हैं?
जीनो से जुड़ी हुई बाक़ी चीज़ों की तरह, इसे देखना भी वनसाँ के लिए काफ़ी दर्दनाक है।
मुझे माफ़ कर दो।
यह शायद कुछ ज़्यादा ही गंभीर परिचय हो गया।
प्लीज़ इसे खुला रहने दीजिए।
क्या मैं कुछ देर यहाँ रुक सकती हूँ?
बेशक।
मैं अपने ऑफ़िस में हूँ।
मंत्रमुग्ध होकर इसे निहारने से वह वापस नहीं आ जाएगा।
लोग इस दुनिया से हमेशा के लिए तभी जाते हैं जब हम उनके बारे में सोचना बंद कर देते हैं।
अच्छा।
तो तुम यहाँ इसलिए आई हो।
अपने बचपन की यादों को दोबारा जीने का मौक़ा ढूँढ रही हो?
लेकिन... इसमें दिल को चोट पहुँचने और निराशा हाथ लगने का बहुत जोखिम है।
पता है...
यह सिर्फ़ एक पेंटिंग है।
जीनो और उससे जुड़ी किसी भी चीज़ का अब मेरे लिए कोई अस्तित्व नहीं है।
माफ़ करना।
गुड इवनिंग, मिस।
वैसे, तुम्हें क्लब के उस बाथरूम स्टॉल को भी देख लेना चाहिए, जहाँ वह प्रेम लीला खेली गई थी
जिसका परिणाम तुम हो, संक्षिप्त और अश्लील प्रेम लीला।
वह बहुत मशहूर है।
वनसाँ!
मुझे नहीं लगता आपको यह समझ आ रहा है कि आगे क्या होने वाला है।
अब मैं यहाँ की एडी हूँ।
और अब मैं आपको मेरे मेज़ॉन में नहीं देखना चाहती।
उप-शीर्षक अनुवादक : पुनीत कुसुम